সদর উপজেলার চাষি থামলাই ম্রো জানান, গাছে ধরা কফি ফল প্রথমে সবুজ ও পরে লালচে হয়। গাছ থেকে সংগ্রহ করে হালকা তাপে ভেজে গুঁড়ো করে পান উপযোগী করা হয়। কফি গাছের পাতাও চা পাতার মত শুকিয়ে পানীয় তৈরি করে পান করা যায়। বান্দরবান  সদর উপজেলা, রুমা, বোয়াংছড়ি ও থানছিতে বিক্ষিপ্তভাবে কফি চাষ হলেও কিছুদিনের মধ্যে সেখানে বাণিজ্যিকভাবে কফির উত্পাদন শুরু হবে বলে জানান কৃষকরা। তাদের ধারণা, কফি চাষ খুবই লাভজনক। কফি উত্পাদনের পাশাপাশি কফি গাছ থেকে মধু আহরণ এবং কফি গাছকে প্রক্রিয়াজাত করে চুলের যত্নে উন্নতমানের শ্যাম্পু করা সম্ভব। চাষিরা আরো মনে করেন, চা বোর্ড বা সরকারের সংশ্লিষ্ট কর্তৃপক্ষের কারিগরি উপকরণ, সহজ শর্তে ঋণ পেলে জেলায় সম্ভাবনাময় কফি চাষ দ্রুত বিস্তার ঘটবে।